User:Pardaillan81/sandbox

Lecții Virtuale este o platformă de E-Learning creată cu scopul de a facilita accesul copiilor și tinerilor din România la conținut educațional de calitate în limba română. Proprietarul platformei este Alin Popescu, un medic de origine română care trăiește în Marea Britanie. Platforma conține lecții video scurte la Matematică, Fizică și Chimie. Website-ul oferă celor ce învață și posibilitate de a rezolva exerciții și de a primi feedback. Pentru profesori a fost implementat butonul Google Classroom care facilitează distribuția conținutului în cadrul ecosistemului Google Workspace. Resursele pot fi accesate fără plată cu afișarea de reclame. Cei interesați în a accesa platforma fără afișarea de reclame pot achiziționa un abonament și reclamele vor fi suprimate pe durata abonamentului.

Istoric
Lui Alin Popescu ideea de a crea Lecții Virtuale i-a venit în urma propriei sale experiențe de elev în România. Ca elev în România, Alin Popescu s-a confruntat cu neajunsurile sistemului de educație românesc de după 1990. Zeci de ani mai târziu, dezamăgit de lipsa de reforme care să-l facă mai eficient, Alin Popescu a decis să creeze un produs care să faciliteze accesul copiilor din familii care nu-și permit să plătească pentru meditații particulare la conținut educațional de calitate.

Finanțare
Finanțarea a fost asigurată de-a lungul timpului din fondurile proprietarului. În prezent platforma se susține financiar prin afișarea de reclame și prin abonamente.

Conținut
Lecții Virtuale conține aproximativ 1200 de lecții de Matematică, Fizică și Chimie. Website-ul este cel mai bine cunoscut datorită numărului mare de filme care sunt disponibile atât pe canalul de YouTube cât și pe website-ul original. În plus față de filmele de pe canalul de YouTube, website-ul original oferă posibilitatea de a rezolva teste de verificare a cunoștințelor, feedback asupra performanței, gamificarea experienței precum și resurse didactice precum Memoratorul sau butonul Google Classroom. Conținutul urmărește în mare convențiile programei analitice din sistemul de educație românesc.

Matematică
La Matematică sunt bine acoperite clasele V-VIII precum și clasele a IX-a și a X-a. La clasele a XI-a și a XII-a materialele deocamdată sunt incomplete. Platforma Lecții Virtuale a fost prezentată în cadrul unei sesiuni de îndrumare și consiliere organizată de Ministerul Educației din România la subiectul Matematică.

Fizică
La Fizică sunt acoperite clasele IX-XII. Website-ul nu conține în prezent materiale pentru gimnaziu.

Chimie
La Chimie sunt acoperite formal clasele IX-XII. Filmele sunt foarte detaliate și nu înțelegerea lor nu presupune cunoștințe anterioare de Chimie. Secțiunea de Chimie este foarte populară. Platforma Lecții Virtuale a fost inclusă în anul 2020 în ghidul de bune practici emis de Ministerul Educației Naționale pentru profesorii de Chimie.

Echipa
Matematică

Corina Țurcanu

Ariana Văcărețu

Fizică

Paul Constantin

Vasile Mih (†)

Chimie

Carmen Miron

Dezvoltare web

Cristian Bucur